**Жылу энергиясын беру және бөлу бойынша**

**"Астана-Теплотранзит" А**Қ қызметі туралы 2016 жылғы есеп

2017 жылғы 20 сәуірде «Астана - Теплотранзит» АҚ тұтынушыларға және өзге де мүдделі тұлғаларға реттеліп көрсетілетін жылу энергиясын беру және бөлу бойынша қызметтер көрсету жөнінде жыл сайынғы есеп берді. Есепте субъект қызметінің келесі көрсеткіштері көрсетілді.

1. **Инвестициялық бағдарламаның орындалуы**

2016 жылы Қоғам инвестицияға 1 млрд. 178 млн. 930 мың теңге жұмсады. Орындалуы 100 пайызды құрады.

Бағдарламаны іске асыру жылу желілерін жаңғыртуға, қайта жаңартуға, кәсіпорын активтерін жаңартуға, қолдауға мүмкіндік берді.

Бүгінгі күні Қоғам 2015-2019 жылдарға арналған «Нұрлы жол» инфрақұрылымды дамытудың мемлекеттік бағдарламасын іске асырады. Аталған бағдарлама 4,5-кірмелердің жылумен жабдықтау объектілерінің құрылысын көздейді.

2015 жылы инвестициялық салымдар 6 млрд. 888 млн. 204 мың теңгені құрады. Құбырдың 17 045қ.м. салынды.

2016 жылы бағдарламаны іске асыруға 26 млрд. 78 млн. 673 мың теңге жұмсалды. Құбырдың 53 038қ.м. салынды, №15,16,17 сорғы станциялары салынды.

1. **Қаржы-экономикалық көрсеткіштер**

2016 жылғы есептік кезеңде «Астана -Теплотранзит» АҚ жылу энергиясын беру және бөлу тарифі 1 Гкал үшін ҚҚС-сыз 1070 теңгені құрайды.

Жылу энергиясын беру және бөлу бойынша табыс 5 млрд. 489 мың теңгені құрады. Шығыстар - 5 млрд. 451 мың теңге. Негізгі қызметтен алынған пайда 38 млн. 793 мың теңгені құрады.

1. **Жылу энергиясын беру және бөлу қызметтерінің көлемі**

Тарифтік сметада көлем 4 878 035 Гкал болып бекітілген кезде, 2016 жылы көрсетілген қызметтер көлемі 5 130 273 Гкал құрады. Өсім 5 пайызды құрады.

1. **Реттеліп көрсетілетін қызметтерді тұтынушылармен жүргізілетін жұмыс**

«Астана-Теплотранзит» АҚ жаңа технологияларды қолдану, үрдістерді автоматтандыру арқылы ұсынылатын қызметтер сапасына аса назар аударады.

Көрсетілетін қызметтер нормативтік-техникалық құжаттардың талаптарына сәйкес келеді.

1. **Тарифтік сметаның орындалуы**

Тарифтік сметаның орындалуы нәтижесінде шығындардың келесі баптары бойынша нақты шығындар 172 млн. 37 мың теңге сомада бекітілген шығындардан артты:

* шикізат пен материалдар жоспарда 239 млн. 678 мың теңге болған кезде, факт 260 млн. 194 мың теңгені құрады. 20 млн. 516 мың теңгеге ұлғаю таратушы желілердің объектілерінде гидравликалық сынау жүргізу кезінде пайда болған жұмыстардың қосымша көлеміне байланысты болды;
* энергия бойынша – жоспарда 358 млн. 648 мың теңге болған кезде, факт 394 млн. 318 мың теңге құрады. 35 млн. 670 мың теңгеге ұлғаю жылыту маусымының ерте басталуы және ұзартылуы есебінен болды. Сорғы станцияларының жұмыс режимінің есептемесін жасау кезінде сәуір және қазан айларында 15 күн алынды, іс жүзінде сорғы станциялары толық ай жұмыс істеді;
* сумен жабдықтау және кәріз қызметтері – жоспарда 21 млн. 735 мың теңге болған кезде, факт 22 млн. 932 мың теңгені құрады. Артық шығын сорғы станцияларын салқындату үшін суық судың қосымша жұмсалуына байланысты болды.
* кезең шығыстары бойынша – нысандарды қабылдауға байланысты салық төлемдері мен алымдары бойынша шығыстар есебінен ұлғаю 6 млн. 127 мың теңгені құрады.
1. **Кәсіпорын қызметінің перспективалары**

2017 жылы кәсіпорын 1 млрд. 291 млн. 501 мың теңге сомадағы инвестициялық бағдарламаны игеруді жоспарлап отыр. Инвестицялық бағдарламаны іске асыру шеңберінде құбырлардың ППУ-оқшаулаудағы жүйелерін қолдана отырып, жылу желілерін қайта жаңарту, жаңғырту, сондай-ақ қаланың жылу желілерін жұмысқа жарамды жағдайда ұстауға қажетті жабдықтарды, арнайы механизмдерді сатып алу бойынша іс-шаралар көзделген.

«Нұрлы жол» инфрақұрылымды дамытудың мемлекеттік бағдарламасы бойынша 2017 жылға арналған инвестициялар сомасы 7 млрд. 893 млн. 735 мың теңгені құрайды. Құбырдың 9 814 қ.м. салынады, №13,14 сорғы станцияларының құрылысы аяқталады.

Күрделі жөндеу жүргізуге 197 млн. теңге жұмсалады.

Сондай-ақ көрсетілетін қызметтер сенімділігін қамтамасыз ету және сапасын арттыру үшін алдағы 2017-2018 жылдардағы жылыту маусымына дайындалу бойынша барлық қажетті іс-шаралар жүргізіледі.